הגנים הזואולוגיים והבוטניים של הונג קונג

הגנים הזואולוגיים והבוטניים של הונג קונג (באנגלית: Hong Kong Zoological and Botanical Gardens), אשר ממוקמים על המדרון הצפוני של פסגת ויקטוריה אשר במחוז סנטרל בהונג קונג, הם מהמרכזים הזואולוגיים והבוטניים הוותיקים ביותר בעולם. בניית הפארק החלה בשנת 1869, הוא נפתח באופן חלק בשנת 1864 ונפתח לבסוף באופן רשמי בשנת 1871. המתחם הפך עם השנים לאחת מהאטרקציות המרכזיות בעיר. זהו הפארק הוותיק ביותר בהונג קונג. בעוד שהפארק נקרא במקור "הגנים הבוטניים", לאורך השנים הוא גדל באופן ניכר ובעקבות כך הוחלט בשנת 1975 לשנות את שמו ל"הגנים הזואולוגיים והבוטניים של הונג קונג" על מנת שהשם ישקף גם את התערוכות הזואולוגיות של המתחם. המתחם משתרע על פני כ-5.6 דונם ומתחלק לשני חלקים - החלק המזרחי של המתחם מכיל בעיקר בתערוכות זואולוגיות וכולל מגוון יונקים, ציפורים וזוחלים. החלק המערבי של המתחם מכיל אוספים הכוללים מעל לאלף מיני צמחים מקומיים ואקזוטיים. חלק זה כולל גם את גן המזרקות ומגרש משחקים לילדים. המתחם פתוח לקהל מדי יום, והכניסה אליו היא חופשית. המתחם נמצא במרחק הליכה קצר מציוני דרך מרכזיים במחוז סנטרל. המתחם ממוקם גם בקרבת פארק הונג קונג. גלריה קישורים חיצוניים אתר האינטרנט הרשמי של הגנים הזואולוגיים והבוטניים של הונג קונג הערות שוליים